Yiwen wass, arrac-nni sersen ddehn-nsen ɣef iluɣman-nni, dɣa yenna-asen-d yiwen seg-sen: «awah, taklit-agi seg mi ara taweḍ ɣer lexla trekkeb fell-asen ur ten-tettaǧǧa ara ad ksen », azekka-nni ɛussen-tt, dɣa slan-as teqqar: «ɛlay ɛlay a yaẓru, ad waliɣ tamurt n baba d yemma, taklit rran-tt i uxxam wetma-tsen rran-tt i lexla, ru a yiẓri-w ma ad truḍ », dɣa nettat ad tettru alɣem-nni ad yettru yid-s, atmaten-nni ddehcrn, ɛewqen amek ara xedmen, dɣa ruḥen ɣer umɣar azemni ḥkan-as tamsalt dɣa yenna-asen: «ruḥet awit-d lḥenni, tessutrem seg-sent ad kksent tuqqna ɣef ucebbub-nsent, tin ara twalim acebbub-is d aleggaɣ am leḥrir d tin i d wetma-twen, tin twalam acebbub-is am uzezzu d tin i d taklit », arrac-nni xedmen i asen-d-yenna umɣar-nni, taqcict-nni akken kan is-d-nnan kkes tuqqna yuɣal-itt-id rruḥ tekkesitt s lemɣawla, dɣa walan acebbub-is yecba leḥrir, ma d taklit-nni tenna-asen: «xic ma ara kkseɣ tuqqna zzat n watmaten-iw », dɣa yeẓdem umecṭuḥ gar-asen yekkes-as tuqqna yebband ucebbub-is am uzezzu, dayen tban-d tidet gar-asen, ɛeqqlen anta i d wetma-tsen anta i d taklit, dɣa sutren s ɣur wetma-tsen ad asen-d-teḥku acu yeḍran gar-asent, mi i sen-d-teḥka refden-tt rran-tt armi d tala-nni tessared-d seg tala n teḥrurin tuɣal-d d taḥrurt akken tella, ma dtaklit-nni tuɣal dtaklitam zik.